آذربایجـــــــــــان
عاشیقلاری اَن اَسکی
زامــــــــانلاردان، آغیز
ادبــیاتی نین گؤرکملی
یـــارادیجی لاری اولاراق ،
چوخ بدیعی داستـــــــانلارین
یارانیش و قورونماســـینا جهد
گؤســــــته رَرکن باجاردیقجا
شــــفاهی خلق ادبیاتیمیزین زنگین
لیگینه چالیشیبلار.
ائلیــــــمیزین حیات و باشـــــــدان
کئـــچیرتدیگی تاریخی ایجتیماعی
حادیثه لریندن ایلهام آلیب محبت و
قهرمانلیق داستانلارینی یارادارکن،
تاریــــــخ بویو ائلین نیسگیل، اومود،
شــــــنلیک و اوره ک سیزیلتی لارینا،
ســــــــازلار تئلینده یاشار بیــــــر حیات
باغیشلاییبلار.
آنجاق زامانلا آیاقلاشیب و عصریمیزه یول تاپان داستانلارین سایی نه قَدَر آرتیق اولسادا، اونودولموش و ایتگین داستانلاریمیز دا آز اولماییب. خصوصا کی آذربایجاندا دیل و ادبیات اوغروندا شاهلیق قورولوشو دؤورونده یارانمیش تضییق لر اساسیندا، خلق داستانلاری نین یازیلیب توپلانماسی و اوستاد عاشیقلارین رحمته قوووشماسی، ایتیب باتان و یا تکمیل حالدا آله چاتمایان داستانلاریمیزادا چوخ سبب اولوبلار. هله ده آذربایجاندا چوخلی داستانلار واردیلار کی کیمسه کامیل سایاقدا بو روایت لری اوستاد عاشیقلار دیلیندن آلاراق، مکتوبلاشدیرماییبدی.
آرزی و قمبر داستانی ایسه، بو داستانلاردان بیری دیر کی بو خوصوصدا آذربایجان دا هله تام بیر روایت اَ لده اولماییب. آنجاق آذربایجان شاعیر و یازیچی سی ” حبیب ساهر “ین ۱۳۵۴جی ایل ده فارسجا یازدیقی “آرزی و قمبر” کیتابی، بو ساحه ده او قایناقلاردان ساییلا بیلر کی”حبیب ساهر” وئردیگی ایضاح لارا گؤره، آرزی و قمبر داستانی نی فارسجایا ترجمه و تألیف ائده نده، کرکوک تورکلری آراسیندا اولان روایت لردن فایدا لانیبدیر.
” آرزی و قمبر ” سئوگی داستانی دیر. بو داستان دا محبت دالغاسی و گؤز یاشی واردیر. ائلین حیات تمثیلی دیر و کؤک لی آغیز ادبیاتیمیزین، عطیرلی چیچه گی دیر. باشقا دیل ایله بیر شکیلده “آرزی قمبر” داستانی خلق لیلی مجنونودور. آتا قورقودون ائل حئکایه سیدیر. سارانین نیسگیل لی درد یولداشی دیر. آرزی و قمبر ایسه، ” لیلی مجنون ” کیمی بیر مکتب ده درس اوخویاراق اؤز اوره ک تئل لریله باغلاشاراق پاک بیر سئوگی یاردیرلار. “آرزی” دا لیلی کیمی بختی قارا و گؤزو یاشلی دیر. وارلی دؤولت لی بیر ائلچی سی واردی و عائیله سی ده ، مال – دؤولت دوشگونو و قیزیل – گومش وورغونودور. “قمبر” ایسه مجنون کیمی عشق آتشیندن آلیشیر، یانیر و آیریلیق آغیر بیر یوک کیمی، حیاتینی اؤز جایناقینا آلیری.
“آرزی” ، آپاردی سئل لر سارانی ماهنی سی نین، نیسگیل لی ساراسی دیر. نئجه کی سارا اؤز عیصمتی و عشقی اوغرون دا قوووشور سئل لره، “آرزی” دا اؤزونو هلاک ائدیر و محبت روسوای اولمور. ” قمبر ” آتا قورقود اوغلودور. ” قورقود دده ” تک پاک قلبی، تانری یا بؤیوک اینامی و اوره ک دولو صداقتی واردیر. قارا قووه لر “قمبر”ی سارسیدیر، اینجیدیر و اوندادیر کی تانری نین یاردیمی ایله، دورلو و صاف اوره گین دن سئحیرلی قارقیشلار تؤره نیر. نئجه کی دده قورقود داستانلاریندا ایسه، اونداکی بیری ایستیر آتا قورقود اوستونه قیلینج چکه اَلی بوسبوتون قورویور آرزی قمبر داستانیندا دا، قارا قووه لر قمبره قارشی دوراندا، دؤزولمز حالا دوشورلر. آرزی قمبر داستانیندا، ایگیت لیک، محبت و صداقت آلقیشلانارکن، دونیایا آلدانان طاماح کار قووه لر قارقیشلانیرلار.
بو داستانین شرحی ییغجام حالدا بئله دیر:
“آرزی قمبر”، عم اوغلو عم قیـــزی اولاراق
بیر مکتب ده درس اوخویوب بیر – بیرلرینه کؤنول و سئوگی باغلاییرلار.
مکتب میرزاسی بو سئوگی خبرینی عائیله لرینه بیلدیره رک اونلاری مکتبه قویماییــرلار.
“قمبر” چوبانلیق ائدیر و ” آرزی ” اؤز سئوگی احوالینی، سالدیقی ایلمک لرله خالچالار دا نقش ائدیر.
”آرزی” گنج یاشلارینا دولاندا، بیر تات اونا ائلچی دوشور و او گوندن بری ” تات ” ایله
“آرزی”نین عائیله سی، قمبره قارشی جهل
ائشیر.
اولارین یاراتدیقی مانع لر، قمبرین سئحیرلی قارقیشلاری قارشیسیندا، مغلوب اولوب “تات”ین آرزی یا هئچ واخت اَلی چاتمیر.
امما فلکین قورقوسو، ویصالی اونــــــــلارا
قیسمت ائتمیر و اؤلوم سون سرنیویشت کیمی اونلاری کامینا آلیر .”
علیرضا ذیحق
اولین نفری باشید که نظر میدهید!
عزیزان علاقه مند به دریافت مرتب روزنامه ساقی آذربایجان از طریق پست می توانند با دفتر روزنامه تماس حاصل نموده و یا به سامانه پیام کوتاه روزنامه پیامک بفرستند.
اشتراک یکساله: 340 هزار تومان
اشتراک شش ماهه: 170 هزار تومان
ضمنا هزینه بسته بندی و ارسال از طریق پست بر عهده روزنامه می باشد.
برای عضویت در خبرنامه پیامکی، اطلاعات خود را وارد کنید
از مسئولین محترم استان که وعده های آنان در این ستون پیگیری گردیده خواهشمند است توضیحات خود را در خصوص علل عدم تحقق وعده های داده شده جهت اطلاع شهروندان محترم و تنویر افکار عمومی به دفتر روزنامه ساقی ارسال فرمایند.
snd_Arab azb_Arab azb_Arab azb_Arab azb_Arab azb_Arab azb_Arab snd_Arab prs_Arab azb_Arab pbt_Arab prs_Arab azb_Arab azb_Arab pbt_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pbt_Arab azb_Arab pes_Arab pes_Arab pes_Arab pes_Arab pes_Arab prs_Arab pes_Arab pes_Arab